दू टा दोस्त गामक स्थितिपर चर्चा कऽ रहल छल । पहिल दोस्त दोसरकेँ कहलक "चुन्नू बाबूकेँ देखलहीं । राजासँ रंक बनल जा रहल छथिन । कते दुर्गति भऽ रहल छन्हि ! ऊपर मुँहें जाइ वला विजनेस नीचाँ मुँहे किए जाए लागलै ? "
दोसर दोस्त किछु क्षण सोचलक आ फेर कहलक "हुनकर हाल उलाएल धान जकाँ भेल छै । उलाएल बीया कखनो नै जन्मै छै । चुन्नू बाबूकेँ टाकाक घमण्ड भऽ गेल छलनि । घमण्डक धाहमे हुनक लूरि-बुधि सब उला गेलै, तेँ ओ विजनेसमे नूतनता नै आनलनि आ रंग बनि गेलनि । असलमे घमण्डे सबकेँ नीचाँ मुँहें लऽ जाइ छै । बुझलें । "